
FELHÍVÁS

A IRM Rendészeti és Bűnmegelőzési Intézet, a Kodolányi János Főiskola, valamint a Fejér Megyei Rendőr-főkapitányság, szervezésében ismételten

„Bűnmegelőzési Szabadegyetem”

előadássorozat indul

„A vagyon elleni támadások megelőzése, megállítása”” 

témakörben.

A szabadegyetem célja, hogy az érdeklődők újfajta megközelítésben ismerkedjenek meg a bűnmegelőzés különféle területeivel. Fontos, hogy a hallgatóság kellő információval rendelkezzen a bűnelkövetővé, illetve az áldozattá válás folyamatáról, körülményeiről és legyenek tisztában az elkerülés lehetőségeivel.

A képzés nyitott, minden bűnmegelőzés iránt érdeklődőt várunk, legyenek akár magánszemélyek, egyetemi, főiskolai diákok, pedagógusok, önkormányzatok munkatársai, polgárőrség tagjai, rendészeti szakemberek, biztonsági vállalkozások, kisebbségi szervezetek vagy a média képviselői. 

Az előadások 14.00 órakor kezdődnek és 18.00 óráig tartanak.

Az előadás-sorozat helyszíne: 

Kodolányi János Főiskola, Székesfehérvár, Szabadságharcos u. 59. A. épület, Nagyelőadó.

Az előadások témái és időpontjai: 

	A kriminálpszichológia mint alkalmazott pszichológia
	2009. május 8.

	Az elkövetők és a kiemelten veszélyeztetett áldozati csoportok tipizálása

(bűnelkövetők és áldozatok igazságügyi pszichológus szakértői vizsgálatainak tapasztalatai, poligráfos hazugságvizsgálat, túsztárgyalás, viktimológia)
	2009. május 8.

	A vagyon elleni bűncselekmények bemutatása. 

Az országos, rendőri tapasztalatok elemzése.
	2009. május 15.

	A kiemelt vagyon elleni bűncselekmények – különös tekintettel a helyi adatokra – elemzése
	2009. május 15.

	A szituációs bűnmegelőzés lehetőségei
	2009. május 22.

	A vagyon elleni támadásokat megállító, megelőző lehetőségek, módszerek, eszközök, együttműködések kialakítása.
	2009. május 22.


A jelentkezőktől 2000.-Ft-os regisztrációs díjat kérnek a szervezők, mely összeg a Kodolányi János Főiskola bankszámlaszámlájára – 10102952-08361119-00000001 „bűnmegelőzés” megjelöléssel – átutalással, vagy csekkes befizetéssel történhet. A befizetést igazoló bizonylatot (csekk, vagy átutalás másolat) az első előadáskor kérjük bemutatni. (A befizetésről számlát állítunk ki, melyet postázunk.)

Jelentkezés:
A szabadegyetemre történő jelentkezés a mellékelt jelentkezési lap kitöltésével történik. 

A jelentkezéseket legkésőbb 2009. május 5-ig kérjük megküldeni:

- postai úton a Kodolányi János Főiskola Felnőttképzés, 8000. Székesfehérvár, Fürdő u. 1.   

- email-ben: a felnottkepzes@uranos.kodolanyi.hu címre

- faxon: 22/543-391 számra.

Érdeklődni: Telefon: 22/543-475

foldesik@fejer.police.hu
e-mail: felnottkepzes@uranos.kodolanyi.hu
A képzés elvégzését igazoló okmány: TANÚSÍTVÁNY

A Szabadegyetem mindhárom előadási napján jelenlévő hallgatóknak az utolsó előadást követően, ünnepélyes keretek között tanúsítványt adunk át, mely az előadásokon való részvételt igazolja.

